2009-ben első alkalommal nem voltak ott a döntőben. Az elődöntőben bár a tizedik helyen végeztek, a 2008-as szabálymódosítás értelmében csak az első kilenc helyezett jut tovább. A tizedik továbbjutó a háttérzsűrik szabadkártyása, ami nem Szerbia, hanem a tizenharmadik helyen végzett Horvátország volt. A következő 3 évben sikerült a továbbjutás, sőt 2012-ben a 3. helyen végeztek. 2013-ban az elődöntőben 11. helyen zártak, így éppen lemaradtak a döntőről. Egy év kihagyás után 2015-ben tértek vissza, és a 10. helyen végeztek. 2016-ban a döntő 18. helyén végeztek, a következő évben azonban nem sikerült továbbjutniuk. 2018-ban ismét ott voltak a döntőben, ahol 19., majd egy év múlva 18. helyen végeztek.